ওয়েব ডেস্ক: দমদম স্টেশনে ঢোকার আগে লাইনচ্যুত হয়ে গেল আপ মাঝেরহাট-নৈহাটি লোকালের চারটি কামরা। হতাহতের কোনও খবর নেই। ক্ষুব্ধ যাত্রীরা ওই ট্রেনে ভাঙচুর চালায়। রেল কতৃপক্ষের খবর অনু্যায়ী ৯টা ২৫ নাগাদ দমদম স্টেশনে ঢোকার মুখেই লাইনচ্যুত হয় মাঝেরহাট-নৈহাটি লোকালের চারটি কামরা। ৪ নম্বর প্ল্যাটফর্মে ঢোকার মুখেই এই বিপত্তি। রেলযাত্রীদের অভিযোগ, এর আগেও দমদমে ট্রেনের লাইনচ্যুত হওয়ার ঘটনা ঘটেছে। বড় দূর্ঘটনা ঘটতে পারত, বলেও তাঁদের অভিযোগ। এরপরও উদাসীন রেল কতৃপক্ষ, প্রশ্ন উঠছে রেলের  রক্ষণাবেক্ষন নিয়েও। কীভাবে এই বিপত্তি ঘটল, তা খতিয়ে দেখছে রেল।